אוניברסיטת קולומביה הבריטית

אוניברסיטת קולומביה הבריטית (באנגלית: The University of British Columbia; בראשי תיבות: UBC) היא אוניברסיטת מחקר ציבורית שלה קמפוסים בקולומביה הבריטית, קנדה. האוניברסיטה נוסדה בשנת 1908 כחלק ממכללת אוניברסיטת מקגיל בקולומביה הבריטית. בשנת 1915 הפך המוסד לעצמאי ואימץ את שמו הנוכחי. זהו המוסד להשכלה גבוהה הוותיק ביותר בקולומביה הבריטית ובו למעלה מ-71,201 סטודנטים בשני קמפוסים: ונקובר (59,288), ועמק אוקנגן (11,913). אוניברסיטה התפתחה מאוד לאחר סיום מלחמת העולם השנייה כאשר תוך שנים בודדות מספר הסטודנטים הוכפל. חלק מהלימודים התקיימו במחנות צבא שהתפנו. בהמשך נבנו בנייני קבע. בתחילת שנות ה-70 לסגל האוניברסיטה הצטרפה אנט קולודני והיא הקימה תוכנית לימודי נשים מהראשונות בקנדה. בשנת 1971 הוכרז על הקמת "מוזיאון אנתרופולוגיה" שבנייתו הסתיימה בשנת 1976.

רוב תלמידי האוניברסיטה לומדים בחמש פקולטות גדולות: אמנויות, מדעים, רפואה, מדע שימושי ובית הספר למנהל עסקים על שם סאודר. שטחו של קמפוס האוניברסיטה בוונקובר הוא 4.02 קמ"ר. שטחו של הקמפוס בעמק אוקנגן הוא 2.09 קמ"ר ומהווה חלק מן העיר קלונה<ref>UBC, [https://www.ubc.ca/about/?utm_campaign=UBC+CLF&utm_medium=CLF+Global+Footer&utm_source=https%3A%2F%2Fwww.ubc.ca%2Fabout%2F About UBC]</ref>.

נתוני הקבלה לאוניברסיטת קולומביה הבריטית הם מבין הגבוהים בקנדה ובהתאם לדרוג מוסדות אקדמיים הנעשים בקנדה, האוניברסיטה מדורגת באופן עקבי בין שלושת המוסדות הטובים במדינה<ref>UBC, About UBC, [https://www.ubc.ca/about/our-place.html Our Place Among the World’s Best]</ref>. תקציב המחקר השנתי באוניברסיטה הוא כ-747.3 מיליון דולר, נכון לשנת 2024 מומנו 9,675 פרויקטים של מחקר. בין חברי הסגל, הבוגרים והחוקרים באוניברסיטה נמנו 8 זוכי פרס נובל, 75 מקבלי מלגת רודז, 65 מקבלי מדליה אולימפית, 10 חברים באקדמיה האמריקאית לאמנויות ולמדעים (AAA&S)<ref>AAA&S, [https://www.amacad.org/directory?field_affiliation=University%20of%20British%20Columbia&field_class_section=All&field_class_section_1=All&field_deceased=All&sort_bef_combine=field_election_year_DESC Member Directory]</ref>, 6 חברים באקדמיה הלאומית למדעים (NAS) ו-306 חברים בחברה המלכותית הקנדית (RSC). לאוניברסיטה יש מעל ל-400,000 בוגרים מ-160 מדינות<ref>About UBC, [https://www.ubc.ca/about/facts.html UBC overview & facts]</ref>. באוניברסיטה למדו אף ארבעה מראשי ממשלת קנדה, האחרון שבהם הוא ג'סטין טרודו. האוניברסיטה חברה בהתאגדות אוניברסיטאות האוקיינוס השקט<ref>UBC, About UBC, [https://www.ubc.ca/_assets/pdf/UBC_Overview_Facts_2018-2019.pdf UBC Overview and Facts 2018–2019] </ref>, בקבוצת אוניברסיטאות המחקר הקנדי U15 ובאיגוד של אוניברסיטאות חבר העמים הבריטי.
לאוניברסיטה תוכנית אסטרטגית בין-לאומית לשנים 2018–2028<ref>UBC, About UBC, [https://research.ubc.ca/sites/research.ubc.ca/files/vpri/UBC-intl-strat-plan-2011.pdf UBC International]</ref><ref>UBC, About UBC, UBC’s strategic plan, [https://strategicplan.ubc.ca/wp-content/uploads/2019/09/2018_UBC_Strategic_Plan_Full-20180425.pdf Shaping UBC’s Next Century]</ref>.

באוניברסיטה אחת מספריות המחקר הגדולות בקנדה ובה למעלה מ-8.3 מיליון כרכים (כולל דפוס ואלקטרוני) ב-21 ספריות משנה.

==קמפוסים==
לאוניברסיטת ונקובר שני קמפוסים וארבע מרכזים נוספים:<ref>UBC, About UBC, [https://www.ubc.ca/our-campuses/ UBC Campuses]</ref>

===ונקובר===
הקמפוס המרכזי של האוניברסיטה נמצא בפוינט גריי, מרחק 20 דקות נסיעה ממרכז העיר ונקובר. סמוך לקמפוס מספר חופים ונוף רכס הרי החוף הצפוני. בין הקמפוס לעיר קיימת חגורה ירוקה של הפארק האזורי פסיפיק ספיריט. שטח המבנים בקמפוס הוא מעל מיליון מטר רבוע והם תופסים 1.7 קמ"ר מתוך השטח הכולל של הקמפוס. רחובות הקמפוס רובם בנויים בתבנית רחובות שתי וערב. הקמפוס יושב על אדמות האומות הראשונות. שטח הקמפוס אינה נמצא בתחום הרשות המוניציפלית של ונקובר ולכן השיטור באזור הקמפוס הוא של המשטרה הרכובה המלכותית של קנדה (RCMP) ושל מחלקת הביטחון של האוניברסיטה ולא של משטרת ונקובר (VPD). לאוניברסיטה שני קמפוסי-לוויין בתחום העיר, האחד בבית החולים הכללי של ונקובר (VGH) המשמש תלמידי מדעי הרפואה והשני במרכז העיר ומיועד לתוכניות שאינן לתואר אקדמי ולסטודנטים שאינם לומדים בתוכנית לימודים מלאה.

בתחום הקמפוס המרכזי גנים רבים, בהם הגן הבוטני של האוניברסיטה והמרכז לחקר הצומח. בקמפוס גם אולם קונצרטים, אולם תיאטרון ואולם קולנוע.

===אוקנגן===
בשטח הקמפוס באוקנגן שכנה בעבר מכללת אוניברסיטת אוקנגן. הקמפוס נמצא בסמוך לשדה התעופה של קלונה. לימודים בקמפוס החלו בשנת 2005. בקמפוס מתקיימים לימודים לתארים ראשונים בתחומי האמנויות, מדע, הנדסה, סיעוד, חינוך וניהול. בשנת 2010 הוכפל שטח הקמפוס. בשנת 2011 זכה הקמפוס לתקציב פיתוח של 400 מיליון דולר קנדי בעזרתו נבנו מספר מבנים המשמשים להוראה ולמחקר.

==פקולטות ובתי ספר==
===קמפוס ונקובר===
רשימת הפקולטות ובתי הספר בקמפוס:<ref>UBC, About UBC, UBC Campuses, [https://www.ubc.ca/our-campuses/vancouver/directories/faculties-schools.html Faculties & Schools at UBC’s Vancouver] Campus</ref>
* הפקולטה למדעים ישומיים
** בית הספר להנדסה
**בית הספר לאדריכלות ולאדריכלות נוף
**בית הספר לסיעוד
*הפקולטה לאמנויות
**בית ספר לכלכלה
**בית ספר לעיתונאות
**בית ספר ללימודי ספרנות, ארכיברות ומידע
**בית ספר למוזיקה
**בית ספר לעבודה סוציאלית
*בית ספר למנהל עסקים ע"ש סאודר 
*הפקולטה לרפואת שיניים
*הפקולטה לחינוך
*הפקולטה ליערנות
*הפקולטה ללימודים מתקדמים
*בית ספר למקצועות הבריאות
*בית ספר ללימודים בינתחומיים
*הפקולטה למשפטים
*הפקולטה לרפואה
*הפקולטה למדעי הרוקחות
*הפקולטה למדע

===קמפוס אוקנגן===
רשימת הפקולטות ובתי הספר בקמפוס:<ref>UBC, About UBC, UBC Campuses, [https://www.ubc.ca/our-campuses/okanagan/ UBC Okanagan Campus]</ref>
*בית הספר לאמנויות ומדעים ע"ש אירוין ק. ברבר
*הפקולטה ללימודים יצירתיים וביקורתיים
*הפקולטה לחינוך
*הפקולטה למדע ישומי
*הפקולטה לבריאות והתפתחות חברתית
*הפקולטה לניהול
*הפקולטה לרפואה
*בית הספר ללימודים מתקדמים

=== מרכזים אחרים ===
* כיכר רובסון
* המרכז למדיה דיגיטלית
* הפקולטה לרפואה
* המשרד האזורי לאסיה הפסיפיק

== דירוגים ==
==== דירוג בין-לאומי ====
* דירוג שאנגחאי: מקום 44 (2023)
* Times Higher Education: מקום 41 (2024)
* דירוג QS לאוניברסיטאות: מקום 34 (2024)

==== דירוג אזורי - קנדה ==== 
* דירוג שאנגחאי: מקום 2 (2023)
* Times Higher Education: מקום 2 (2024)
* דירוג QS לאוניברסיטאות: מקום 3 (2024)

== קישורים חיצוניים ==

אתרים רשמיים

==== אתרי מדיה ועיתונות ====
* [https://www.youtube.com/channel/UC327M9im1ba32Pv32LR118w אתר] האוניברסיטה ביוטיוב (באנגלית)
* [https://www.facebook.com/universityofbc/ אתר] האוניברסיטה ברשת החברתית פייסבוק (באנגלית)
* [https://twitter.com/UBC?ref_src=twsrc%5Egoogle%7Ctwcamp%5Eserp%7Ctwgr%5Eauthor אתר] האוניברסיטה ברשת החברתית טוויטר (באנגלית)
* [https://il.linkedin.com/school/universityofbc/ אתר] האוניברסיטה ברשת החברתית לינקדאין (באנגלית)
* [https://www.instagram.com/universityofbc/?hl=en אתר] האוניברסיטה באתר שיתוף התמונות אינסטגרם (באנגלית)
* [https://www.flickr.com/photos/ubcarchives/ אתר] ארכיב האוניברסיטה באתר שיתוף התמונות פליקר (באנגלית)
* [https://www.semanticscholar.org/paper/Toward-a-New-Collective-Biography%3A-The-University-Bruneau/c8c54c12a640790b51747ff4278ca89df861bd26 Toward a New Collective Biography: The University of British Columbia Professoriate, 1915–1945]
* [https://open.library.ubc.ca/collections/arphotos UBC Archives Photograph Collection]
* 

== הערות שוליים ==

קטגוריה:קנדה: אוניברסיטאות ומכללות
קטגוריה:קולומביה הבריטית: חינוך
קטגוריה:התאגדות אוניברסיטאות האוקיינוס השקט
קטגוריה:קבוצת אוניברסיטאות המחקר הקנדי U15